Минковский мейкиндиги

Минковский мейкиндиги – физикалык үч өлчөмдүү мейкиндикти жана убакытты бириктирген төрт өлчөмдүү мейкиндик. Аны 1908-жылы немец математиги жана физиги Г. Минковский сунуш кылган. Минковский мейкиндигиндеги ар бир чекит атайын салыштырмалуулук теориясында кандайдыр «кубулушка» дал келет. Минковский мейкиндигиндеги кубулуштун абалы төрт координата менен аныкталат. Алардын үчөө х1, х2, х3 чыныгы жана кадимки мейкиндиктин үч өлчөмдүү х, у, z координаталарына дал келет. Төртүнчүсү х4=ict – мнимый координата; с – жарык ылдамдыгы, t – кубулуш болуп өткөн убакыт. .
Категория: Физика
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7